**Кыргыз Республикасынын Билим**

**берүү жана илим министрлигинин**

**№ \_\_\_\_\_\_\_\_ буйругуна тиркеме**

**« \_\_ » \_\_\_\_\_\_\_\_\_\_\_\_\_\_\_2021 ж.**

**КЫРГЫЗ РЕСПУБЛИКАСЫНЫН БИЛИМ БЕРҮҮ ЖАНА ИЛИМ МИНИСТРЛИГИ**

ЖОГОРКУ КЕСИПТИК БИЛИМ БЕРҮҮНҮН

МАМЛЕКЕТТИК СТАНДАРТЫ

**550000 - ПЕДАГОГИКАЛЫК БАГЫТ**

**Багыты 550600 – КӨРКӨМ БИЛИМ БЕРҮҮ**

**КВАЛИФИКАЦИЯСЫ: БАКАЛАВР**

**Бишкек 2021**

1. **Жалпы жоболор**

**1.1.** Жогорку кесиптик билим берүүнүн **550600 – Көркөм билим берүү** багыты боюнча Мамлекеттик стандарты, Кыргыз Республикасынын «Билим берүү жөнүндөгү» мыйзамына жана Кыргыз Республикасынын Министрлер Кабинети тарабынан бекитилген билим берүү жөнүндө аныктаган тартиптерге, ченем - укуктук актыларга ылайык, Кыргыз Республикасынын билим берүү жаатындагы жооптуу мамлекеттик органы тарабынан иштелип чыкты.

Бул Мамлекеттик стандарт бакалаврларды даярдоо боюнча жогорку кесиптик билим берүү программаларын ишке ашыруучу баардык ЖОЖдорго менчиктин формасына, кайсы ведомоствого таандык экендигине карабастан, сөзсүз аткарууга милдетүү болуп эсептелет.

**1.2.** **Терминдер, аныктамалар, белгилөөлөр, кыскартуулар.**

Бул жогорку кесиптик билим берүүнүн мамлекеттик билим берүү стандартында терминдер жана аныктамалар Кыргыз Республикасынын “Билим берүү жөнүндө” мыйзамына жана мыйзамда белгиленген тартипте күчүнө кирген жогорку кесиптик билим берүү чөйрөсүндөгү Кыргыз Республикасы тарабынан кабыл алынган эл аралык келишимдерге ылайык колдонулат:

- **негизги билим берүү программасы** - максаттарды, күтүлүүчү натыйжаларды, даярдоонун тийиштүү багыты боюнча билим берүү жараянын ишке ашыруунун мазмунун жана уюштурулушун регламенттөөчү окуу-усулдук документтердин жыйындысы;

- **даярдоонун багыты** - ар түрдүү профилдеги, фундаменталдуу даярдоонун жалпылыгы негизиндеги интеграцияланган жогорку кесиптик билимдүү кадрларды (адистерди, бакалаврларды жана магистрлерди) даярдоо үчүн билим берүү программаларынын жыйындысы;

**- модуль** - окутуунун, тарбиялоонун белгиленген максаттарына жана натыйжаларына карата белгилүү бир логикалык жыйынтыкка ээ болгон окуу сабактарынын бөлүгү;

- **компетенттүүлүк** - тийиштүү тармакта кесиптик иш жүргүзүү үчүн зарыл жекече сапаттардын, билимдердин, билгичтиктердин жана көндүмдөрдүн кыймылдуу комбинациясы;

- **бакалавр** - академиялык даража, ал 4 жылдан кем эмес окуу мөөнөтү менен билим берүүнүн тийиштүү негизги билим берүү программаларын ийгиликтүү өздөштүргөн адамдарга аттестациянын натыйжалары боюнча ыйгарылат жана ага ээ болгондорго белгилүү бир кесиптик иш жүргүзүүгө же тийиштүү багыт боюнча "магистр" академиялык даражасын алуу үчүн окуусун улантууга укук берет;

**кредит** **(чегерим бирдик) -** негизги кесиптик билим берүү программасынын сыйымдуулугунун шарттуу өлчөмү;Студенттин окуу жүктөмүнө негизделген,окутуп-үйрөтүүдө максат коюлган жыйынтыкка жетүүгө зарыл болгон система. КТКЕСке ылайык 60 кредит студенттин бир окуу жылы ичиндеги толук окуу жүктөмүнө туура келет;

**- профили** - негизги билим берүү программасынын анык бир түргө багытталышы жана (же) кесиптик иш объектиси;

- **окутуунун натыйжалары** - негизги билим берүү программасы модулу боюнча окуунун натыйжасында ээ болгон компетенциялар.

**- адистик ишмердүүлүктүн түрлөрү**- адистик ишмердүүлүк объектин өзгөртүү, кайра түзүү максатында колдонулган ыкмалар, усулдар, жолдор, таасир этүү мүнөздөрү;

- **адистик ишмердүүлүктүн объектилери** - таасир этүүгө багытталган системалар, предметтер, көрүнүштөр, процесстер,

**кесиптик ишмердүүлүк тармагы** – адистик ишмердүүлүктүн объектилеринин социалдык, экономикалык, өндүрүштүк түрүндөгү көрүнүштөрүнүн жыйындысы.

- **окуу сабактарынын цикли** - окутуунун, тарбиялоонун белгиленген максаттарына жана натыйжаларына карата белгилүү бир логикалык жыйынтыкка ээ болгон билим берүү программасынын бир бөлүгү же окуу сабактарынын жыйындысы;

**1.2.2.** Мамлекеттик билим берүү стандартында төмөндөгү кыскартуулар колдонулат:

**МББС** - Мамлекеттик билим берүү стандарты;

**ЖКББ** - жогорку кесиптик билим берүү;

**НББП** - негизги билим берүү программасы;

**ОУБ** - окуу-усулдук бирикме;

**НББП ОСЦ** - негизги билим берүү программасынын окуу сабактарынын цикли;

**КТКЕС**-Кредиттерди топтоонун жана которуунун европалык системасы;

**ЖИК** - жалпы илимий компетенциялар; (инструменталдык, системалык, инсандар аралык)

**АК** - аспаптык компетенциялар;

**КК** - кесиптик компетенциялар;

**СЖЖМК** - социалдык-жеке жана жалпы маданий компетенциялар.

**ЖОЖ** – жогорку окуу жай.

**2. КОЛДОНУУ ТАРМАГЫ**

**2.1.** Жогорку кесиптик билим берүүнүн ушул Мамлекеттик билим берүү стандарты (мындан ары - ЖКББ МББС) бакалаврларды даярдоо багыты боюнча негизги билим берүү программаларын ишке ашыруудагы милдеттүү ченемдердин, эрежелердин жана талаптардын жыйындысы жана **550600-Көркөм билим берүү** багыты боюнча уюштуруучулук-усулдук документтерди иштеп чыгуу, лицензиясы же Кыргыз Республикасынын аймагында мамлекеттик аккредитациясы (аттестациясы) бар, бардык жогорку кесиптик билим берүүчү билим берүү мекемелеринин (мындан ары - ЖОЖдор), уюштуруучулук-укуктук формаларына карабастан жогорку кесиптик билим берүүнүн негизги билим берүү программаларын өздөштүрүү сапатын баалоо үчүн негиз болуп эсептелет.

**2.2.** Ушул ЖКББ МББСын 550600 - **Көркөм билим берүү** багыты боюнча негизги пайдалануучулар төмөнкүлөр болуп саналат:

- ЖОЖдордун администрациясы жана илимий-педагогикалык курамы (профессордук-окутуучулук курам, илимий кызматкерлер), өздөрүнүн ЖОЖдорундагы ошол багыт жана даярдоонун деңгээли боюнча илимдин, техниканын жана социалдык чөйрөнүн жетишкендиктерин эсепке алып, негизги кесиптик билим берүү программаларын иштеп чыгуу, натыйжалуу ишке киргизүү жана жаңылоо үчүн жооптуу;

- ЖОЖдо даярдоонун белгиленген багытындагы негизги билим берүү программасын өздөштүрүү боюнча өзүнүн билим алуусун натыйжалуу ишке ашыруу үчүн студенттер жооптуу;

- тийиштүү кесиптик иш тармагындагы адистердин жана иш берүүчүлөрдүн бирикмелери;

- билим берүү чөйрөсүндөгү аткаруу бийлигинин борбордук мамлекеттик органынын тапшыруусу боюнча негизги билим берүү программаларын иштеп чыгууну камсыз кылуучу окуу-усулдук бирикмелер жана кеңештер;

- жогорку кесиптик билим берүүнү каржылоону камсыз кылуучу аткаруу бийлигинин мамлекеттик органдары;

- аткаруу бийлигинин жогорку кесиптик билим берүү системинде мыйзамдардын сакталышына көзөмөлдөө камсыз кылуучу, жогорку кесиптик билим берүү чөйрөсүндө аттестацияны, аккредитацияны жана сапатка көзөмөлдү жүзөгө ашыруучу ыйгарым укуктуу мамлекеттик органдары.

**2.3**. Абитуриенттердин даярдыгынын деңгээлине талаптар.

**2.3.1.** "Бакалавр" академиялык даражасын алуу менен жогорку кесиптик билим алууга талапкер абитуриенттин билим деңгээли - жалпы орто билим же кесиптик орто (же кесиптик жогорку) билим.

**2.3.2.** Абитуриенттин жалпы орто билими же кесиптик орто (же кесиптик жогорку) билими тууралуу мамлекеттик үлгүдөгү документи болушу керек.

**2.3.3**. Көркөм билим берүү, искусство жана дене тарбия жаатындагы бакалаврларга даярдоого кабыл алууда, жогорку окуу жайы кесиптик багыттар боюнча кошумча кирүү сынактарын өткөрүү укугуна ээ.

**3. Даярдоо багыттарынын жалпы мүнөздөмөсү**

**3.1.** Кыргыз Республикасында 550600 - Көркөм билим берүү багыты боюнча төмөнкүлөр ишке ашырылат:

- бакалаврларды даярдоо боюнча ЖКББ НББП;

*-* магистрлерди даярдоо боюнча *ЖКББ НББП.*

Бакалаврларды даярдоодо ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясын ийгиликтүү аяктаган ЖОЖдун бүтүрүүчүлөрүнө "бакалавр" академиялык даражасын ыйгаруу менен жогорку билими тууралу диплом берилет.

Магистрлерди даярдоодо ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясын ийгиликтүү аяктаган ЖОЖдордун бүтүрүүчүлөрүнө "магистр" академиялык даражасын ыйгаруу менен жогорку билими тууралу диплом берилет.

**3.2.** Окуунун ченемдик мөөнөттөрү 550600 - Көркөм билим берүү багыты боюнча бакалаврларды даярдоодо ЖКББ НББПны өздөштүрүүнүн ченемдик мөөнөтү, күндүзгү окуу формасындагы жалпы орто же кесиптик орто билим берүү базасынын негизинде 4 жылдан кем эмес убакытты түзөт.

Күндүзгү-сырттан (кечки) жана сырттан окуу формалары боюнча бакалаврларды даярдоодо ЖКББ НББПны өздөштүрүүнүн, ошондой эле окутуунун ар түрдүү формалары айкалышкан жана дистанттык билим берүү технологиялары пайдаланылган учурдагы мөөнөттөрү ЖОЖ тарабынан күндүзгү окуу формасындагы өздөштүрүүнүн белгиленген ченемдик мөөнөтүнө салыштырмалуу бир жылга узартылат.

Орто кесиптик билимдин профилинин жогорку кесиптик билимдин профилине дал келүүсү университет тарабынан өз алдынча аныкталат.

Ыкчамдатылган программаларды ишке ашыруунун алкагында күндүзгү билим берүү боюнча орто кесиптик билимдин базасында бакалаврларды даярдоо үчүн НББП ЖКББны өздөштүрүүнүн мөөнөтү 2 жылдан кем эмес.

Жекече окуу планы боюнча окуганда, билим берүү формасына карабастан, окуу мөөнөтү университет тарабынан өз алдынча белгиленет.

Жекече окуу планы боюнча окуганда ден соолугунун мүмкүнчүлүктөрү чектелген адамдарды университет тиешелүү окуу формасы үчүн белгиленген мөөнөткө салыштырмалуу окуу мөөнөтүн узартууга укуктуу.

Бакалаврларды жана магистрлерди даярдоодогу ЖКББ НББПны өздөштүрүүнүн башка ченемдик мөөнөттөрүн Кыргыз Республикасынын Министрлер Кабинети белгилейт.

**3.3.** Бакалаврларды даярдоодогу ЖКББ НББПны өздөштүрүүнүн жалпы эмгек сыйымдуулугу 240тан кем эмес кредиттерге (чегерим бирдикке) барабар.

Күндүзгү окуу формасы боюнча окуу жылындагы ЖКББ НББПнын эмгек сыйымдуулугу 60тан кем эмес кредиттерге (чегерим бирдикке) барабар.

Бир окуу семестринин эмгек сыйымдуулугу 30 кредитке (чегерим бирдикке) барабар (окуу процесси эки семестрлик болуп курулган учурда).

Бир кредит (чегерим бирдик) студенттин окуу ишинин 30 саатына барабар (анын ичине аудиториялык, өз алдынча иштери жана аттестациянын бардык түрлөрүн камтыйт.

Күндүзгү-сырттан (кечки) жана сырттан окуу формалары боюнча негизги билим берүү программасынын, ошондой эле окутуунун ар түрдүү формалары айкалышкан жана дистанттык билим берүү технологиялары пайдаланылган учурдагы эмгек сыйымдуулугу окуу жылы үчүн 48ден кем эмес кредитти (чегерим бирдикти) түзөт жана академиялык саат 50 мүнөткө барабар.

**3.4. ЖКББ НББПнын 550600 - Көркөм билим берүү багыты боюнча инсандык окутуу жана тарбиялоо жаатындагы даярдоонун максаттары.**

**3.4.1.** ЖКББ НББПнын окутуу жаатындагы 550600-Көркөм билим берүү багыты боюнча даярдоонун максаты болуп төмөнкүлөр эсептелинет:

- көркөм билим берүү чөйрөсүндөгү бакалаврларды даярдоо, Чөйрө дизайны, көркөм искусство жана көркөм эмгекке тарбиялоо (тармактар ​​боюнча), тандап алган ишкердик чөйрөсүндө ийгиликтүү иштеши, эмгек базарында социалдык ыкчамдыкка, туруктуулукка түрткү берүүчү көп кырдуулукка жана адистик компетенцияларга ээ болуусу кесиптик профилдүү жогорку билимге (бакалаврдын деңгээлинде) ээ болушу эсептелет.

**3.4.2.** ЖКББ НББПнын 550600-Көркөм билим берүү багыты боюнча инсанды тарбиялоо жаатындагы негизги максаты болуп, студенттердин социалдык-инсандык сапатын өнүктүрүү саналат. Атап айтсак:

- максатка умтулуусу, адистик өз билим сапатын жана жалпы маданиятын жогорулатуусу, эмгекчилдиги, уюштуруучулугу, жарандык сапаттары, коммуникативдүүлүгү, жоопкерчиликтүүлүгү, толеранттуулугу ж.б. алардын жалпы маданияттуулугун жогорулатууну адистик багытында үзгүлтүксүз билим алуунун жана өз алдынча билим алуунун алкагында өзүн өнүктүрүүгө жана таанытууга аракеттенүүсү;

**3.5. Бүтүрүүчүлөрдүн кесиптик ишмердүүлүк жааты.**

550600-Көркөм билим берүү багыты боюнча бүтүрүүчүлөр кесиптик-ишкердик чөйрөсүнө, социалдык чөйрөдөгү илим жана билимге ээ болуусун камтыйт.

**3.6. Бүтүрүүчүлөрдүн кесиптик ишмердүүлүк объектилери.**

Бүтүрүүчүлөрдүн кесиптик ишмердүүлүгү НББПнын 550600-Көркөм билим берүү багыты боюнча объектилеринин негиздери болуп:

Билим алуу процесси, билим алуу чөйрөсү, окуучулардын иш аракети, жеке педагогикалык иш аракети эсептелет.

550600-Көркөм билим берүү багыты боюнча «бакалавр» квалификациясына ээ болгон бүтүрүүчүлөр, окутулган предметтин спецификалык өзгөчөлүгүн эске алуу менен окуу-тарбия иштерин жүргүзүү аркылуу, инсандын маданий кулк-мүнөзүн калыптандырууга, профессионалдык билим берүү программаларын тандоого жана келечекте өздөштүрө билүүгө даяр болууга тийиш.

**3.7. Бүтүрүүчүлөрдүн кесиптик ишмердүүлүгүнүн түрлөрү:**

-педагогикалык;

уюштуруу-башкаруучулук

- кесиптик өнүктүрүү.

Бүтүрүүчүлөр негизинен даярданып жаткан конкреттүү адистик боюнча ишмердүүлүгүн түрүн жогорку окуу жайы жана кызыкдар иш берүүчүлөр тарабынан иштелип чыккан, анын билим берүү программасынын мазмуну аныкташы керек.

**3.8. Бүтүрүүчүлөрдүн кесиптик иш аракетинин милдеттери.**

**Педагогикалык ишмердүүлүк жаатында:**

* Билим берүү процессин окуучулардын талаптары жана жетишкендиктерине, окутуунун заманбап илимий жактан негизделген технологияларына шайкеш пландоо жана ишке ашыруу;
* Ар кандай жагдай менен шартталган маселелерди чечүүдө турмуштук илимий-изденүүчүлүк аркеттерди ишке ашыруу(жетекчилик астында);
* Окуучулардын демократиялык коомдо жашоого зарыл болгон баалуулук багыттарын: граждандык жана патриоттук ишенимдерин, сабырдуулугун, маданий ар тараптуулугун, социалдык укугун, инклюзия кабыл ала билүүсүн калыптандыруу;
* Окуучулардын кесибин өз алдынча тандоосуна жана социалдашуусуна шарт түзүү, аларды адистикти билгичтик менен тандап алууга даярдоо;
* Окутуу үчүн (психологиялык, социалдык, жана физикалык) жактан коопсуз билим берүү чөйрөсүн түзүү, түрдүү курактагы окуучулар үчүн турмушта туура жашоо, жаратылышты коргоо, энергияны сактоо, жаратылыш байлыктарын үнөмдүү пайдалануу,жана климаттын өзгөрүүсүнө ыңгайлашып жашап кетүү көндүмдөрүн калыптандыруу;

***Уюштуруу - жетекчилик иш аракети;***

* Адистик иш аракеттерди жүргүзүүдө этикалык принциптерди жолдоо менен, укуктук-нормативдик билимдерди пайдалануу;
* Адистик ишмердүүлүктү жүргүзүүдө туруктуу өнүгүү принциптерин сактоону эске алуу жөндөмдүүлүктөрүн, билим берүү жараянында окуп жаткандардын ден соолугун жана жашоо коопсуздугун коргоо боюнча шарттарды түзүү;
* Адистик ишмердүүлүктөгө маселелерди чечүүдө коомдук билим берүү уюмдары балдар коллетивдери менен өз ара кызматташууларды уюштуруу.
* Педагогикалык жараяндын субъектлеринин арасында жагымдуу маанай, инсандар аралык конструктивдүү карым-катнаштарды уюштуруу

***Кесиптик өнүгүү иш аракети:***

* Ишмердүүлүгү боюнча адистик рефлекция өткөрүү;

• Кесиптик ой жүгүртүүнүн негизинде өзүн-өзү өнүктүрүү боюнча милдеттерди коюу (жетекчилик алдында);

• Сунуштарга ылайык өзүнүн адистик жактан чеберчилигин арттырууну пландаштыруу жана ишке ашыруу.

**4. 550600 Көркөм билим берүү багыты боюнча НББПны ишке ашыруунун шарттарына карата жалпы талаптар**

4.1. ЖОЖдун НББПны ишке ашыруудагы укуктарына жана милдеттерине карата жалпы талаптар.

**4.1.1.** ЖОЖдор даярдоонун багыты боюнча негизги билим берүү программасын өз алдынча иштеп чыгышат. НББП Кыргыз Республикасынын даярдоо багыттары боюнча эмгек базарынын керектөөлөрүн эсепке алуу менен тийиштүү мамлекеттик билим берүү стандартынын негизинде иштелип чыгат.

ЖОЖдор НББПны илимдин, маданияттын, экономиканын, техниканын, технологиялардын жана социалдык чөйрөнүн өнүгүүсүн эсепке алып, ЖОЖдо билим берүүнүн сапатынын кепилдигин камсыз кылуу боюнча төмөндөгүлөрдө камтылган сунуш-көрсөтмөлөрдү кармануу менен 5 жылдан кем эмес аралыкта жаңылап турууга милдеттүү:

- бүтүрүүчүлөрдү даярдоонун сапатын камсыз кылуу боюнча стратегияларды иштеп чыгууда;

- билим берүү программаларын мезгил-мезгили менен рецензиялоонун мониторингинде;

-так макулдашылган критерийлердин негизинде студенттердин билимдеринин жана билгичтиктеринин, бүтүрүүчүлөрдүн компетенцияларынын деңгээлин баалоонун объективдүү процедураларын иштеп чыгууда;

- окутуучулук курамдын сапатын жана компетенттүүлүгүн камсыз кылууда; бардык ишке ашырылуучу билим берүү программаларын жетиштүү ресурстар менен камсыз кылууда, аларды колдонуунун натыйжалуулугун көзөмөлдөөдө, мунун ичинде окуп жаткандарды сурап билүү жолу менен;

- өзүнүн ишин (стратегиясын) баалоо жана башка билим берүү мекемелери менен катар коюп салыштыруу үчүн макулдашылган критерийлер боюнча өзүн-өзү изилдөөнү үзгүлтүксүз жүргүзүүдө;

- коомчулукту өзүнүн изилдөөлөрүнүн жыйынтыктары, мерчемдери, жаңылоолору тууралуу маалымдоодо.

**4.1.2.** Студенттерди жана бүтүрүүчүлөрдү даярдоонун сапатын баалоо, алардын күндөлүк, арадагы жана жыйынтыктоочу мамлекеттик аттестациясында камтылышы керек. Студенттерди жана бүтүрүүчүлөрдү алардын жекече жетишкендиктерин тийиштүү НББПнын ортоӊку же түпкү талаптарга ылайык келгидей аттестациялоо үчүн баалоочу каражаттардын типтүү тапшырмаларын, текшерүү жумуштарын, тесттерди ж.б. камтуучу, билимдерди, билгичтиктерди жана ээ болгон компетенциялардын деңгээлин баалоого мүмкүндүк берүүчү базалары түзүлөт. Баалоочу каражаттардын базаларын ЖОЖ иштеп чыгат жана бекитет.

Бүтүрүүчүлөрдүн квалификациялык иштеринин мазмунуна, көлөмүнө жана түзүмүнө карата талаптарды, жогорку окуу жайларынын бүтүрүүчүлөрүнүн жыйынтыктоочу мамлекеттик аттестациясы тууралуу Жобону эсепке алуу менен жогорку окуу жайы аныктайт.

**4.1.3.** НББПны иштеп чыгууда ЖОЖду бүтүрүүчүлөрдүн социалдык-инсандык компетенцияларын (мисалы, социалдык өз ара аракеттенүү компетенцияларын, өзүн-өзү уюштурууну жана системалык-ишмердик мүнөздөгү өз алдынча башкарууну) түзүү мүмкүнчүлүктөрү аныкталуусу керек. ЖОЖдун социалдык-маданий чөйрөсүн түзүп калыптандырууга, инсандын ар тараптуу өнүгүүсү үчүн зарыл шарттарды түзүүгө милдеттүү.

ЖОЖ окуу жараянынын социалдык-тарбиялык компонентин студенттик өз алдынча башкарууну өнүктүрүүнү, студенттердин коомдук уюмдардын ишине катышуусун, спорттук жана чыгармачылык клубдарды, студенттик илимий коомдорду кошуп, өнүктүрүүгө көмөктөш болууга милдеттүү.

**4.1.4.** ЖОЖ НББПсы студенттин тандоосу боюнча окуу сабагын ар бир ОСнын вариативдүү бөлүгүнүн үчтөн биринен кем эмес көлөмүн түзүүсү керек. Студенттин каалоосу боюнча окуу сабактарын түзүүнүн тартибин ЖОЖдун окумуштуулар кеңеши аныктайт.

**4.1.5.** ЖОЖ студенттердин өзүнүн окуу программасын түзүүгө катышуусунун кынтыксыз мүмкүнчүлүгүн камсыз кылууга милдеттүү.

**4.1.6.** ЖОЖ НББПны түзүүдө студенттерди, алардын укуктары жана милдеттери менен тааныштырууга, студенттер тандап алган окуу сабактары алар үчүн милдеттүү болуп эсептелинерин, ал эми алардын суммалык эмгек сыйымдуулугу окуу жараянында каралгандан кем болбошу керек экендигин түшүндүрүүгө милдеттүү.

**4.2.** НББПны ишке ашыруудагы студенттин укуктарына жана милдеттерине карата жалпы талаптар.

**4.2.1.** Студенттер, студенттин тандоосу боюнча окуу сабактарын өздөштүрүүгө бөлүнгөн окуу убактысынын көлөмүнүн чектеринде НББПда алдын ала каралган айкын окуу сабактарын тандап алууга укуктуу.

**4.2.2.** Студент өзүнүн жекече билим алуу жол картасын түзүүдө, окуу сабактарын тандоо боюнча жана алардын келечектеги даярдоо профилине (адистештирүүнүн) тийгизе турган таасири тууралуу ЖОЖдон түшүндүрмө маалымат алуу укугуна ээ.

**4.2.3.** НББПны өздөштүрүүдө натыйжалуулукка жетишүү максатында СИЖМКны өнүктүрүү бөлүгүндө студенттер студенттик өз алдынча башкарууну өнүктүрүү, коомдук уюмдардын, спорттук жана чыгармачылык клубдардын, илимий студенттик коомдордун иштерине катыша алышат.

**4.2.4.** Студенттер ЖОЖдун НББПсында каралган бардык тапшырмаларды белгиленген мөөнөттөрдө аткарууга милдеттүү.

**4.3.** Студенттин окуу жүгүнүн максималдуу көлөмү анын аудиториялык жана аудиториядан тышкаркы (өз алдынча) окуу ишинин бардык түрлөрүн камтуу менен, жумасына 45 саат болуп белгиленет.

Күндүзгү окуу формасындагы бир аптадагы аудиториялык сабактардын көлөмүн, ЖКББнын деңгээлин жана даярдоонун багытынын өзгөчөлүгүн эске алуу менен, ар бир окуу сабагын окутууга бөлүнгөн жалпы көлөмдүн 35% дык чегинде, мамлекеттик билим берүү стандарты аныктайт.

Өзүнө бөлүнгөн сааттарда окуу дисциплинасы боюнча иштөө, бул академиялык дисциплинада (модулда) экзаменге даярдануу үчүн каралган убакыт киргизилет.

**4.4.** Күндүзгү (кечки) окуу формасында аудиториялык сабактардын көлөмү жумасына 16 сааттан аз болбошу керек.

**4.5.** Сырттан окуу формасында окутуучу менен сабак окуу мүмкүнчүлүгү студентке жылына 160 сааттан аз эмес көлөмдө камсыз кылынуусу керек.

**4.6.** Окуу жылындагы каникулдук убакыттын жалпы көлөмү 7-10 жуманы түзүүсү керек, мунун ичинде кыш мезгилинде 3 жумадан кем эмес.

**5. БАКАЛАВРЛАРДЫ ДАЯРДООНУН НББПСЫНЫН ТАЛАПТАРЫ**

**5.1.** Бакалаврды даярдоонун НББПсын өздөштүрүүнүн натыйжаларына карата талаптар.

Даярдоонун 550600-Көркөм билим берүү багыты боюнча бүтүрүүчү негизги билим берүү программасынын максаттарына жана ушул ЖКББ МББСнын 3.4. жана 3.8-пункттарында көрсөтүлгөн кесиптик иштин тапшырмаларына ылайык төмөндөгү компетенцияларга ээ болушу керек:

**а) универсалдык:**

**- жалпы илимий (ЖИК):**

– курчап турган дүйнө жөнүндө илимий билимдерди сын көз менен баалай алат жана колдоно алат, өзүн турмуштун, маданияттын баалуулуктарына багыттайт жана жигердүү жарандык позицияны карманат, адамдарды урматтайт жана толеранттуулукту көрсөтөт **(ЖИК-1);**

**- аспаптык (АК):**

– эмгек жана окутуу чөйрөсүндө мамлекеттик, расмий жана чет тилдердин биринде ишкердик байланышты жүргүзө алат**(АК-1);**

- эмгек жана окутуу чөйрөсүндөгү татаал маселелерди чечүү үчүн маалыматтык технологияларды колдонуу менен жаңы билимдерди өздөштүрө жана колдоно алат **(АК-2);**

- кесиптик иш-аракеттерде ишкердик билимдерин жана көндүмдөрүн колдоно алат **(АК-3);**

**- социалдык-инсандык жана жалпы маданий (СИЖМК):**

– жеке адамдардын же топтордун кесиптик иш-аракеттеринде максаттарга жетүүнү камсыздай алат **(СИЖМК-1);**

**б) кесиптик компетенциялар (ЖКК):**

- кесиптик маселелерди чечүүдө психологиялык-педагогикалык билимди колдонууга даяр жана кесиптик ишмердүүлүктө педагогикалык изилдөөлөрдүн натыйжаларын колдоно алат **(ЖК-1);**

- методикалык маселелерди чечүү методдоруна ээ (моделдер, методдор, технологиялар жана окутуу методдору) жана билим сапатын баалоо технологияларын колдоно алат **(ЖК-2);**

- студенттерге багытталган билим берүү жана туруктуу өнүгүү үчүн билим берүү принциптерине ылайык окуу процесси үчүн оптималдуу шарттарды түзө алат (сергек жашоо мүнөзү, жаратылышты сактоо жана жаратылыш ресурстарын сарамжалдуу пайдалануу, энергияны үнөмдөө, маданий ар түрдүүлүк, гендер, инклюзия ж.б.) **(ЖК-3);**

- билим алуучулардын социалдаштыруу методдоруна, ыкмаларына ээ жана студенттердин кесиптик өзүн-өзү аныктоосу үчүн шарттарды түзө алат **(ЖК-4);**

- билим берүү программаларын өз алдынча тандап алууну билет, алар үчүн дидактикалык материалдарды тандайт жана педагогикалык ой жүгүртүүнүн негизинде билим берүү процессинде иштелип чыккандан кийин аларды колдонууну билет **(ЖК-5);**

- кесиптик рефлексиянын негизинде өзүнүн өнүгүшү үчүн ар кандай тапшырмаларды коюуну билет **(ЖК-6);**

- окутуунун интерактивдүү формаларын жана методдорун колдонуу менен педагогикалык ишмердүүлүктү жүргүзө алат **(ЖК-7);**

- көркөм билим берүү: көркөм сүрөт жана декоративдик прикладдык искусство, көркөм эмгекке үйрөтүү, чөйрө дизайны жана музыкалык билим берүүнүн теориялык негиздерин билет **(ЖК-8);**

- көркөм билим берүүдө практикалык иш алып барууга, техникалык каражаттарды, усулдарды пайдаланат **(ЖК-9);**

- көркөм билим берүү тармагында өз алдынча көркөм чыгармачылык иш жүргүзүүгө даяр **(ЖК-10);**

- көркөм билим берүү жаатында көз карандысыз көркөм жана чыгармачылык иштерге даяр

көркөм билим берүү тармагында өз алдынча көркөм чыгармачылык иш жүргүзүүгө даяр **(ЖК-11);**

- көркөм сүрөт жана декоративдик прикладдык искусство, көркөм эмгекке үйрөтүү, чөйрө дизайны жана музыкалык билим берүү багыттары боюнча окуу процессин уюштурууда, окуучуларда өз алдынча көркөм чыгармачылык процесске кызыгуусун калыптандыруу жана өнүктүрүүгө жөндөмдүү;

**5.2. Бакалаврларды даярдоонун ЖКББ НББПнын түзүмү**

**550600 - Көркөм билим берүү**

Бакалаврларды даярдоонун ЖКББ НББПнын структурасы

550600 – Көркөм билим берүү

**Таблица - 1**

|  |  |  |
| --- | --- | --- |
| **Бакалаврларды даярдоонун ЖКББ НББПнын структурасы** | | **Бакалаврларды окутуунун НББПнын көлөмү жана анын кредиттик блоктору** |
| **Блок 1** | **Сабактар** | **165-215** |
|  | I. Гуманитардык, социалдык жана экономикалык цикл  II. Математикалык жана табият таануу цикли  III. Кесиптик цикл | 20-35 саны ОУБ тарабынан аныкталат  15-20 саны ОУБ тарабынан аныкталат  140-160 саны ОУБ тарабынан аныкталат |
| **Блок 2** | **Практика** | **15-60** |
| **Блок 2** | **Жыйынтыктоочу Мамлекеттик аттестатция** | **10-15** |
| **Бакалаврларды даярдоо үчүн ЖКББ НББПнын көлөмү** | | **240** |

*1. Бул багыттагы НББП ОСЦ кирген айрым дисциплиналардын эмгек сыйымдуулугу 10 кредитке чейин белгиленген.*

*2. НББП ОСЦ* *Б.1, Б.2 жана Б.3 негизги компоненттеринин жалпы эмгек сыйымдуулугу көрсөтүлгөн НББП ОСЦ**тун жалпы эмгек сыйымдуулугунун 50% дан кем болбошу керек.*

*3. Акыркы мамлекеттик аттестация бакалаврдын акыркы квалификациялык ишин коргоону камтыйт. Мамлекеттик аттестация тесттери университеттин каалоосу боюнча киргизилет*

Университет бакалавр даражасын даярдоо үчүн ЖКББ НББПнын талаптарына ылайык иштеп чыгат жана улуттук квалификациялык алкакка ылайык, окуу натыйжаларына жетишүү үчүн жооп берет.

Бакалавриатка даярдануу үчүн НББПнын ар бир блогуна тиешелүү болгон дисциплиналардын (модулдардын) жыйындысы жана алардын эмгек сыйымдуулугу, аны иштеп чыгуу натыйжаларына коюлган талаптарды эске алуу менен университет тарабынан блок үчүн белгиленген көлөмдө өз алдынча аныкталат, формада.

5.2.1. Бакалаврлар үчүн НББПнын окутуусу төмөнкүлөрдүн аткарылышын камсыз кылышы керек.

- тизмеси жана эмгек сыйымдуулугу Кыргыз Республикасынын билим берүү жана илим жаатындагы ыйгарым укуктуу мамлекеттик органы тарабынан аныкталуучу гуманитардык, социалдык-экономикалык циклдин милдеттүү сабактары. Ушул дисциплиналардын мазмуну жана ишке ашыруунун тартиби Бакалавр даражасын даярдоонун тиешелүү багыты боюнча Мамлекеттик жогорку кесиптик билим берүү стандарты тарабынан белгиленет;

- дене тарбия жана спорт сабактары, кеминде 360 саат өлчөмүндө, өздөштүрүүгө милдеттүү, бирок кредитке которулбайт жана бакалаврларды даярдоонун билим берүү программасынын көлөмүнө кирбейт.

**5.2.2.** 2-блок "Практика" окутуу практикасын (тааныштыруу, технологиялык, изилдөө иштери) жана өндүрүштүк (долбоорлоо, эксплуатациялык, педагогикалык, изилдөө практикасы) практиканы камтыйт.

Университет практиканын бир же бир нече түрүн тандап алууга укуктуу, ошондой эле белгиленген кредиттердин чегинде кошумча практиканын түрүн орното алат.

**5.2.3.** 3-блок "Мамлекеттик жыйынтыктоо аттестациясы" мамлекеттик экзамендерди тапшырууга жана тапшырууга даярдыкты, акыркы квалификациялык ишти коргоону камтыйт (эгерде ЖОЖ акыркы мамлекеттик аттестацияга акыркы квалификациялык ишти киргизсе.

**5.2.4.** Бакалаврларды даярдоо боюнча НББПнын алкагында милдеттүү жана тандалма бөлүктөрү бөлүнүп берилет.

Бакалавриатка даярдануу үчүн НББПнын милдеттүү бөлүгүнө улуттук квалификациялык алкактын деңгээлин эске алуу менен жалпы илимий, универсалдуу, социалдык-жеке, жалпы маданий жана кесиптик компетенттүүлүктүн калыптанышын камсыз кылган сабактар ​​жана практикалар кирет.

Мамлекеттик аттестацияны кошпогондо, милдеттүү бөлүктүн көлөмү, бакалавр даражасын даярдоо үчүн жалпы билим берүү программасынын жалпы көлөмүнүн 50% ашпоого тийиш.

Бакалавриатка даярдануу үчүн НББПнын тандалма бөлүгүндө студенттер тиешелүү багыттагы сабактарды тандай алышат, ошондой эле башка багыттар боюнча бакалаврларды даярдоо үчүн НББПдон дисциплиналарды тандап алууга жол берилет.

5.2.5. Университет ден-соолугунун мүмкүнчүлүктөрү чектелүү адамдарга (алардын талабы боюнча) бакалаврларды окутуу үчүн, алардын психофизикалык өнүгүүсүнүн өзгөчөлүктөрүн, жеке мүмкүнчүлүктөрүн эске алуу менен жана зарылчылыкка жараша өнүгүүнүн бузулушун оңдоону жана социалдык адаптациялоону камсыз кылышы керек. ден соолукту чыңдоо боюнча окутууга каршы көрсөтмөлөрдү камтыган НББПдан тышкары, бул адамдар.

**5.3. Бакалаврларды даярдоо үчүн НББПны ишке ашыруу шарттарына талаптар.**

**5.3.1.** **Окуу процессин кадрлар менен камсыздоо.**

Бакалавриаттын негизги билим берүү программаларын ишке ашыруу окутулуп жаткан дисциплинанын профилине ылайык келген негизги билимге ээ болгон, илимий даражага же тиешелүү кесиптик чөйрөдө тажрыйбасы бар жана системалуу түрдө алектенген илимий -педагогикалык кызматкерлер тарабынан камсыз кылынууга тийиш. илимий же илимий -методикалык ишмердүүлүк.

Кесиптик циклдин мугалимдери, эреже катары, магистр даражасына, кандидатка, илимдин докторуна жана (же) тийиштүү кесиптик чөйрөдө тажрыйбага ээ болууга тийиш.

Бул жалпы билим берүү программасында окуу процессин камсыз кылган мугалимдердин жалпы санында илимий даражасы жана (же) илимий наамы бар мугалимдердин үлүшү 30%дан кем болбошу керек. Мамлекеттик ардактуу наамдары бар адамдар (Эл сүрөтчүсү, Искусствого эмгек сиңирген ишмери, Эмгек сиңирген артисти), эл аралык жана мамлекеттик конкурстардын лауреаттары, тиешелүү профессионалдык чөйрөдө мамлекеттик сыйлыктардын лауреаттары кызматкерлердин сапаттык баалоосунда эске алынат.

Профессионалдык циклдин мугалимдери илимий даражанын кандидаты, илимдин доктору же кесиптик чөйрөдө тажрыйбасы болушу керек.

Илимий даражасы жана наамы жок мугалимдер төмөндө аталгандардын бири бар болсо илимий даражасы же илимий наамы бар мугалимдерге тең келишет:

* мамлекеттик ардактуу наамдар: Кыргыз Республикасынын Эл артисттери, Кыргыз Республикасынын Элсүрөтчүсү, Кыргыз Республикасынын Эмгек сиңирген ишмерлери, Кыргыз Республикасынын Искусствосундо Эмгек сиңирген ишмерлери, Кыргыз Республикасынын Эмгек сиңирген агартуучулары, Кыргыз Республикасынын Эмгек сиңирген артисттери ж.б. . жана башкалар.
* тиешелүү кесиптик чөйрөдөгү мамлекеттик жана өкмөттүк сыйлыктардын лауреаттарынын наамдары;
* лауреаттардын дипломдору жана эл аралык жана республикалык конкурстардын, көргөзмөлөрдүн, кароолордун даражалары;
* кесиптик чөйрөдөгү ишмердүүлүктүн автордук жана өнөр жай үлгүлөрүнө патенттер;
* Кыргыз Республикасынын Сүрөтчүлөр союзунун, Кыргыз Республикасынын Композиторлор союзунун, Кыргыз Республикасынын Дизайнерлер союзунун, Кыргыз Республикасынын Архитекторлор союзунун, ошондой эле башка республикалык жана эл аралык чыгармачыл союздардын мүчөлөрү тиешелүү профиль.
* илимий даражасы же илимий наамы бар мугалимдердин жалпы санынын 10% чейин акыркы 5 жылдан ашык жетекчи же жетектөөчү адистердин кызматтарында ушул багытта (профилде) практикалык тажрыйбасы бар мугалимдер алмаштырылышы мүмкүн.

**5.3.2. Окуу жараянын окуу-усулдук жана маалыматтык камсыз кылуу.**

Негизги билим берүү программасынын бардык окуу модулдары окуу-усулдук документтер жана материалдар менен камсыз кылынышы керек.

Негизги билим берүү программасын ишке ашыруу ар бир студенттин маалыматтар базасына жана негизги билим берүү программасынын толук модулдары боюнча түзүлгөн китепканалык фонддорго кирүүгө мүмкүндүк алуусу менен камсыз кылынуусу абзел. Өз алдынча даярдануу мезгилинде студенттер электрондук окутуу платформалары жана Интернет тармагы менен камсыз болуусу зарыл.

Негизги билим берүү программасына ылайык, студенттердин ар бири, билим берүү программасына кирген кесиптик циклдын бардык сабактары боюнча бирден кем эмес басылып чыккан жана же электрондук окуу–усулдук басмалары менен камсыз кылынышы керек (мезгилдүү басмалардын электрондук базасын кошкондо).

Китепкана фонду бардык циклдердин негизги бөлүгүнүн дисциплиналары боюнча негизги окуу адабияттарынын басма жана электрондук басылмалары менен толтурулушу керек.

Билим берүүдөн тышкары кошумча адабияттар жыйнагына расмий, маалымдама жана библиографиялык, атайын мезгилдүү басылмалар кириши керек.

Интернет тармагына кошулган бардык жерден электрондук-библиотека системасы ар бир студенттин системага жеке кирүү мүмкүнчүлүгүн камсыз кылышы керек. Окуп жаткандар үчүн заманбап кесиптик маалымат базаларына, маалыматтык справка берүүчү жана издөө системаларына кирүү мүмкүнчүлүгү камсыз кылынышы зарыл.

**5.3.3. Окуу жараянын материалдык-техникалык жактан камсыздоо**

Бакалаврларды даярдоонун негизги билим берүү программасын ишке ашырып жаткан ЖОЖдо, студенттерди жогорку окуу жайынын окуу планында каралган, лабораториялык, практикалык, илимий-изилдөөчүлүк, сабактык жана сабактар аралык даярдоо иштеринин бардык түрлөрүн ишке ашырууну камсыз кыла ала тургандай жана учурдагы санитардык жана өрткө каршы эрежелер менен нормаларга ылайыкталган материалдык-техникалык базасы болуусу керек.

Бакалаврдык программаны ишке ашыруу үчүн зарыл болгон минималдуу материалдык-техникалык камсыздоонун тизмеси төмөнкүлөрдү ичине камтыйт:

* Мультимедиялык демонстрациялык комплекстер менен жабдылган окуу дарсканаларын;
* Интернетке чыгууга мүмкүндүгү бар компьютердик класстарды;
* Профилдерге ылайык жабдылган атайын кабинеттерди;
* Окуу-усулдук кабинеттерди;
* Технологияялык билим берүү адистигине ылайык сабактар үчүн устакана, класс, жекече класстар, лаборатория, спорт залдары атайын шаймандар менен дарсканалар жабдылат (кесиптик багытына ылайык);

Электрондук басмаларды пайдалануу учурунда ЖОЖдор окутулуп жаткан окуу сабактарынын көлөмүнө жараша, окуучулардын ар бирин өз алдынча даярдануу мезгилинде компьютердик класста иштөө орду менен камсыз кылыш керек. ЖОЖ керектүү болгон лицензиялык программалык камсыздоо комплектиси менен камсыз болушу керек.

1. **Бүтүрүүчүлөрдү даярдоонун сапатын баалоо**

**6.1.** Негизги билим берүү программаларынын өздөштүрүлгөндүгүнүн сапатын баалоо, өз ичине студенттердин учурдагы жетишкендиктерин, ички аттестациясын жана бүтүрүүчүлөрдүн жыйынтыктоочу Мамлекеттик аттестациясын ичине камтыйт.

**6.2.** Ар бир сабак боюнча билимдин учурдагы жетишкендиктерин жана ич ара аттестациясынын жыйынтыгын көзөмөлгө алуунун конкретүү формаларын жана процедураларын ЖОЖдор өз алдынча иштеп чыгат жана окуу башталгандан кийин бир айдын ичинде окуп жаткандарга жеткирет.

**6.3.** Жыйынтыктоочу Мамлекеттик аттестация бүтүрүүчүлөрдүн бакалаврдык квалификациялык ишин коргоону же/жана Мамлекеттик сынакты ичине камтыйт.

Бүтүрүүчүнүн квалификациялык ишинин (бакалаврдык иштин) мазмунуна, көлөмүнө жана түзүмүнө карата талаптар, Кыргыз Республикасынын Өкмөтүнүн №346 токтому менен 2012-жылдын 29-майында бекитилип, колдонулуп жаткан, жогорку окуу жайларынын бүтүрүүчүлөрүнүн жыйынтыктоочу Мамлекеттик аттестациялоо тууралуу Жобосунун негизинде, ошондой эле бул ЖКББ МББСнын бакалаврдык негизги билим берүү программасынын өздөштүрүүнүн натыйжаларына коюлган талаптар бөлүгү менен аныкталат.

Жыйынтыктоочу Мамлекеттик сынактын формасы жана мазмуну ОУБнин сунуштарына ылайык аныкталат.

**550000 “Педагогика багытынын”, 550600 «Көркөм билим берүү»** тармагы боюнча бул стандарт Кыргыз Республикасынын Билим берүү жана илим министирлиги тарабынан иштелип чыкты.

550000 Педагогика багытынын 550600 «Көркөм билим берүү» тарамы боюнча бул стандарт Кыргыз Республикасынын билим берүү жана илим министирлиги тарабынан иштелип чыкты.

Бул **550600 Көркөм билим берүү** багыты боюнча жогорку кесиптик билим берүүнүн Мамлекеттик стандарты – И.Арабаев атындагы КМУнин жогорку окуу жайынын базасында, педагогикалык билим берүү тармагындагы Окуу-усулдук бирикмеси тарабынан иштелип чыккан.

**Түзүүчүлөр:**

Педагогикалык билим берүү боюнча ОУБнун төрагасы

И. Арабаев атындагы КМУнун биринчи проректору,

окуу иштери боюнча проректор,

физика-мат.и.к., доцент **\_\_\_\_\_\_\_\_\_\_\_\_\_\_\_\_\_\_ Ж.Т.БЕКСУЛТАНОВ**

Педагогикалы билим берүү боюнча

ОУБнун жооптуу катчысы,

т.и.к., доцент **\_\_\_\_\_\_\_\_\_\_\_\_\_\_\_\_\_\_\_\_\_\_ Р.А.ЗАЙНИЕВ**

Көркөм билим берүү бөлүмүнүн

жетекчиси, п.и.к, доцент \_\_\_\_\_\_\_\_\_\_\_\_\_\_\_\_\_\_\_\_\_ **К.К.ДЖАКЫПОВ**

ОшМУнун Музыкалык билим берүү

Кафедрасыны башчысы, ф.и.к., доцент \_\_\_\_\_\_\_\_\_\_\_\_\_\_\_\_\_\_\_\_ **А.Ж.БОРОНБАЕВ**

И.Арабаев атындагы КМУнун

Көркөм маданият жана билим берүү

факультетинин Көркөм сүрөт жана

дизайн кафедрасынын башчысы, окутуучу \_\_\_\_\_\_\_\_\_\_\_\_\_\_\_\_\_\_\_ **Л.Т.МАЖИТОВА**

И.Арабаев атындагы КМУнун

Көркөм маданият жана билим берүү

факультетинин Көркөм сүрөт жана

дизайн кафедрасынын ага окутуучусу \_\_\_\_\_\_\_\_\_\_\_\_\_\_\_\_\_\_\_\_\_\_\_ **Н.Э.МОЛДОГАЗИЕВ**

**И. Арабаев атындагы базалык ЖОЖдун алдындагы окуу-методикалык бирикмеси тарабынан сунушталган «ПЕДАГОГИКАЛЫК БИЛИМ БЕРҮҮ» багытынын 550600 – “КӨРКӨМ БИЛИМ БЕРҮҮ” “МУЗЫКА” профили боюнча дисциплиналар тизмеси**

|  |  |
| --- | --- |
| **№** | **Дисциплиналардын аталышы** |
| **1** | Көркөм билим берүү усулу |
| **2** | Дүйнөлүк көркөм маданият |
| **3** | Искусство тарыхы (музыка) |
|  | **Вариативдик бөлүк** |
| **4** | Музыкалык тилдин түзүлүшү |
| **5** | Сольфеджио |
| **6** | Гармония |
| **7** | Кыргыз музыкасынын тарыхы |
| **8** | Көркөм билим берүүнүн теориясы жана тарыхы. |
| **9** | Чет өлкөлөр музыкасынын тарыхы |
| **10** | Негизги музыкалык аспап |
| **11** | Жалпы фортепиано |
| **12** | Кошумча аспап |
| **13** | Хор классы, хор менен иштөө практикасы |
| **14** | Хорго дирижерлөө классы жана хор партитураларын окуу |
| **15** | Хор таануу |
| **16** | Аваздык класс (жекече) |
| **17** | Музыкалык информатика |
| **18** | **Тандоо курсу** |
| **19** | Практика |

**И. Арабаев атындагы базалык жождун алдындагы окуу-методикалык бирикмеси тарабынан сунушталган 550000 - «ПЕДАГОГИКАЛЫК БИЛИМ БЕРҮҮ» багытынын 550600 – “КӨРКӨМ БИЛИМ БЕРҮҮ” “ЧӨЙРӨНҮН ДИЗАЙНЫ” профили боюнча дисциплиналар тизмеси**

|  |  |
| --- | --- |
| **1** | Көркөм билим берүүнүн методикасы |
| **2** | Искусство тарыхы |
| **3** | Дүйнөлүк көркөм маданият |
|  | **Вариативдик бөлүк** |
| **4** | Сүрөт |
| **5** | Живопись |
| **6** | Түс тааануу жана коллористика |
| **7** | Дизайнда композициянын негиздери |
| **8** | Пластикалык моделдөө |
| **9** | Перспектива, сызуу геометриясы жана чийүү |
| **10** | Дизайндын тарыхы жана теориясы |
| **11** | Шрифт жана шрифттик композиция |
| **12** | Графикалык дизайн |
| **13** | Проектилөө |
| **14** | Компьютердик дизайн (фото шоп, корел драйф) |
| **15** | **Тандоо курсу** |
| 16 | Практика |

|  |  |
| --- | --- |
|  |  |

**И. Арабаев атындагы базалык жождун алдындагы окуу-методикалык бирикмеси тарабынан сунушталган 550000 - «ПЕДАГОГИКАЛЫК БИЛИМ БЕРҮҮ» багытынын 550600 – “КӨРКӨМ БИЛИМ БЕРҮҮ” “КӨРКӨМ СҮРӨТ ИСКУССТВОСУ” профили боюнча дисциплиналар тизмеси**

|  |  |
| --- | --- |
| **№** | **Наименование дисциплины** |
| **1** | Көркөм билим берүүнүн методикасы |
| **2** | Искусство тарыхы |
| **3** | Дүйнөлүк көркөм маданият |
|  | **Вариативдик бөлүк** |
| **4** | Сүрөттүн негиздери |
| **5** | Живопистин негиздери |
| **6** | Сүрөт |
| **7** | Живопись |
| **8** | Түс таануу жана коллористика |
| **9** | Сызма геометрия, перспектива жана чийүү |
| **10** | Скульптура жана пластикалык моделдөө |
| **11** | Композиция |
| **12** | Компьютердик графика |
| **13** | Декоративдик прикладдык искусствонун негиздери |
| **14** | Декоративдик-прикладдык искусствонун технологиясы |
| **15** | **Тандоо курсу** |
| **16** | Практика |

**И. Арабаев атындагы базалык жождун алдындагы окуу-методикалык бирикмеси тарабынан сунушталган 550000 - «ПЕДАГОГИКАЛЫК БИЛИМ БЕРҮҮ» багытынын 550600 – “КӨРКӨМ БИЛИМ БЕРҮҮ” “КӨРКӨМ ЭМГЕККЕ ТАРБИЯЛОО” (тармактар боюнча) профили боюнча дисциплиналар тизмеси**

|  |  |
| --- | --- |
| **№** | **Дисциплиналардын аталышы** |
| **1** | Көркөм билим берүүнүн методикасы жана технологиялары |
| **2** | Искусство тарыхы |
| **3** | Дүйнөлүк көркөм маданият |
|  | Вариативдик бөлүк |
| **4** | Сүрөт |
| **5** | Живопись |
| **6** | Түс таануу жана коллористика |
| **7** | Сызма геометрия, перспектива жана чийүү |
| **8** | Композиция |
| **9** | Компьютердик графика (фото шоп, корел драйф) |
| **10** | Кездеменин техникасы жана технологиясы |
| **11** | Технологиялык билим берүүнүн практикуму |
| **12** | Материалды көркөм иштетүү (металл, булгары,жыгач,керамика) |
| **13** | Декоративдик-прикладдык искусство жана дизайн |
| **14** | Улуттук буюмдардын заманбап стилдеги дизайны |
| **15** | КПВ |
| **16** | Практика |

*Тиркеме №5*

**НББП компетенцияларынын жана компоненттеринин дал келүү матрицасы**

**550600 "Көркөм билим берүү" багыты боюнча. Бакалавр**

|  |  |  |
| --- | --- | --- |
| **№** | **Окуу планына ылайык дисциплина** | **Мамлекеттик стандартка ылайык компетенциялар түзүлгөн** |
| **Б.1. Гуманитардык, социалдык жана экономикалык цикл** | | |
| **Б.1.0 Базалык бөлүк** | | |
| **Б.1.1.** | **Кыргыз тили** | **ЖИК-1, ЖИК-1,** АК**-2,АК-3, КК-4** |
| **Б.1.2.** | **Орус тили** | **ЖИК-1, ЖИК-1,** АК**-2,АК-3, КК-4** |
| **Б.1.3.** | **Чет тили** | **ЖИК-1, ЖИК-1,** АК**-2,АК-3, КК-4** |
| **Б.1.4.** | **Ата-мекен тарыхы** | **ЖИК-1, ЖИК-1,** АК**-2,АК-3, КК-4** |
| **Б.1.5.** | **Философия** | **ЖИК-1, ЖИК-1,** АК**-2,АК-3, КК-4** |
| **Б.1.6.** | **Манас таануу** | **ЖИК-1, ЖИК-1,** АК**-2,АК-3, КК-4** |
| **Б.1.7.** | **Кыргызстандын географиясы** | **ЖИК-1, ЖИК-1,** АК**-2,АК-3, КК-4** |
| **Б.2. Математикалык табигый илим цикли** | | |
| **Б.2.0.** | **Базалык бөлүк** |  |
| **Б.2.1.** | **Математика** | **ЖИК-3, АК-1, КК -3, СЖЖМК-3** |
| **Б.2.2.** | **Информатика** | **ЖИК-3, АК-1, КК -3, СЖЖМК-3** |
| **Б.2.3.** | **КСЕ** | **ЖИК-3, АК-1, КК -3, СЖЖМК-3** |
| **Б.2.4.** | **Экология** | **ЖИК-3, АК-1, КК -3, СЖЖМК-3** |
| **Б.3. Профессионалдык цикл** | | |
| **Б.3.0. Базалык бөлүк** | | |
| **Б.3.1.** | **Педагогика** | **ЖИК-2, ЖИК-3, ЖИК-4, ЖИК-6, КК-1, КК-2, КК-11, КК-12, СЖЖМК-1** |
| **Б.3.2.** | **Психология** | **АК-2, АК-3,ЖИК-2, ЖИК-3, ЖИК-4, ЖИК-5, ЖИК-6, СЖЖМК-2, СЖЖМК-3, СЖЖМК-4, КК-1, КК-11, КК-12** |
| **Б.3.3.** | **Курак анатомиясы, физиология жана гигиена** | **КК-3, КК-5, КК-10, КК-12** |
| **КБ.3.4.** | **Жашоо коопсуздугу** | **АК-1, КК-3, КК-12** |
| **Б.3.5.** | **Көркөм билим берүүнүн методикасы (профиль боюнча)** | **ЖИК-2, ЖИК-6, СЖЖМК-1, КК-1, КК-2, КК-3,КК-5,КК-7, КК-8, КК-10, КК-11, КК-12** |
| **Б.3.6.** | **Искусство тарыхы** | **КК-8, КК-10, КК-11, КК-13, СЖЖМК-1** |
| **Б.3.7.** | **Дүйнөлүк көркөм маданият** | **КК-8, КК-10, КК-11, КК-13, СЖЖМК-1** |